
48 DR.30.11.2006 

 

Dalam 34 atau 35 persoalan ini, hanya seorang sahaja yang mengatakan 
KeKKWa gagal katanya, semata-mata atas persoalan keris.  Orang itu tidak lain dan 
tidak bukan ialah Yang Berhormat bagi Jasin. Beliau berkata dan macam suara bengis 
sahaja, mengatakan KeKKWa gagal dalam menangani masalah keris. Saya suka 
menyatakan, kalau seperiuk nasi terdapat sebiji antah, nasi itu tak akan layak kita 
makan, tapi untuk mengatakan bahawa KeKKWa gagal sebab isu keris ini, saya kira tak 
lah begitu patut.  Jadi dalam pemikiran itu saya lihat, beliau agak cemas, jadi saya ingin 
menyatakan: 

 
 Air pancuran di hulu labu, 
   Berenang katak seekor, dua, 
 Kalau fikiran sudah bercelaru, 
   Bawa bertenang seketika. 

Jadi bawalah bertenang dulu dan lihat semula apa yang ada pada 
persembahan.... 

Dato' Paduka Haji Badruddin bin Amiruldin [Jerai]: Untuk Yang Berhormat 
bagi Kepong, Dato’.  Untuk Yang Berhormat bagi Kepong bagi satu.   

Dato' Seri Utama Dr. Rais Yatim: Untuk Yang Berhormat bagi Kepong dia 
sudah sebut tadi, dia kata “macam bunga kembang tak jadi”.  [Ketawa]  Akan tetapi 
beliau selalu ada alasan sikit.  Nampak gaya lebih..... 

Dato' Paduka Haji Badruddin bin Amiruldin [Jerai]:  Dia tak jadi Datuk. 

Dato' Seri Utama Dr. Rais Yatim: ...Lebih budi bahasa Yang Berhormat bagi 
Kepong inilah. Terima kasih. Insya-Allah, soal keris ini kita perlu lihat begini, keris ini 
tidak ada apa-apa. Ia sudah menjadi lambang kepada bangsa Melayu semenjak 
Srivijaya malah lebih awal daripada itu. Seorang penulis namanya “Khurdes”, yang 
menulis buku mengenai “The Indian Nice State of Southeast Asia,” dengan izin, 
menyatakan bahawa budaya kepahlawanan bangsa-bangsa di Tenggara Asia, sudah 
lama. Jadi secara kebetulan keris merupakan pakaian dan juga simbol-simbol 
perjuangan kepada orang Melayu dalam Nusantara. Seperti mana juga pada suatu 
ketika, satu pedang bernama The Excalibur kepunyaan King Athur dijadikan sebagai 
lambang kepada mereka.   

Akan tetapi kita tidak boleh menjadikan keris itu sebagai perbalahan 
perkauman malah kita harus lihat ia sebagai satu simbol yang dengan sendirinya 
membawa pengertian budaya dan tidak perlu kita pertikaikan. 

Tuan Pengerusi [Datuk Lim Si Cheng]:  Yang Berhormat Menteri, Yang 
Berhormat bagi Kepong. 

Dato' Paduka Haji Badruddin bin Amiruldin [Jerai]: Yang Berhormat bagi 
Kepong, saya nampak Yang Berhormat bagi Ipoh Timor suruh bercakap. 

Dato' Seri Utama Dr. Rais Yatim: Dia dah terkepong Yang Berhormat, 
bagilah...  [Ketawa] 

Dr. Tan Seng Giaw [Kepong]:  Tuan Pengerusi. Yang Berhormat bagi Jelebu.  
Saya tertarik kepada kenyataan tadi mengenai “The Indian Nice State of Southeast 
Asia” dan sebagainya. Daripada pengetahuan Yang Berhormat, dari manakah asalnya 
keris ini, mula-mulanya. Adakah ini berasal dari India atau dari benua yang lain dan 
sebagainya? Saya memang menghormati pada budaya ini, memang menghormati, 
tetapi saya pun berharaplah orang-orang yang pegang kuat kepada budaya ini bernilai 
tinggi juga dan dengan tiap-tiap hari dia ada baca kitab suci dan kitalah memanglah 
menyerap sedikit nilai-nilai yang terkandung di dalam Al-Quran. Sekian...  [Ketawa] 

Dato' Seri Utama Dr. Rais Yatim: Tuan Pengerusi, buku yang saya sebutkan 
tadi itu semuanya boleh kita lihat dan juga ada seorang, nama dia Brian Harrison.  
Beliau ada menulis buku yang bertajuk “When The Kris Comes Down, The Sarung 
Goes Up”, tapi itu dalam jenaka bukan sesuatu yang ditulis serentak atau buku yang 
khusus... [Ketawa]  Jadi banyaklah buku boleh kita lihat. Tuan Pengerusi, saya harap 
soal keris kita harus damaikan. 

Dato' Paduka Haji Badruddin bin Amiruldin [Jerai]: Sarung comes up... 
[Ketawa] 



Dalam 34 atau 35 persoalan ini, hanya seorang sahaja yang mengatakan KeKKWa gagal katanya, semata-mata atas persoalan keris. Orang itu tidak lain dan tidak bukan ialah Yang Berhormat bagi Jasin. Beliau berkata dan macam suara bengis sahaja, mengatakan KeKKWa gagal dalam menangani masalah keris. Saya suka menyatakan, kalau seperiuk nasi terdapat sebiji antah, nasi itu tak akan layak kita makan, tapi untuk mengatakan bahawa KeKKWa gagal sebab isu keris ini, saya kira tak lah begitu patut. Jadi dalam pemikiran itu saya lihat, beliau agak cemas, jadi saya ingin menyatakan: Air pancuran di hulu labu, Berenang katak seekor, dua, Kalau fikiran sudah bercelaru, Bawa bertenang seketika. Jadi bawalah bertenang dulu dan lihat semula apa yang ada pada persembahan.... Dato' Paduka Haji Badruddin bin Amiruldin [Jerai]: Untuk Yang Berhormat bagi Kepong, Dato'. Untuk Yang Berhormat bagi Kepong bagi satu. Dato' Seri Utama Dr. Rais Yatim: Untuk Yang Berhormat bagi Kepong dia sudah sebut tadi, dia kata "macam bunga kembang tak jadi". [Ketawa] Akan tetapi beliau selalu ada alasan sikit. Nampak gaya lebih..... Dato' Paduka Haji Badruddin bin Amiruldin [Jerai]: Dia tak jadi Datuk. Dato' Seri Utama Dr. Rais Yatim: ...Lebih budi bahasa Yang Berhormat bagi Kepong inilah. Terima kasih. Insya-Allah, soal keris ini kita perlu lihat begini, keris ini tidak ada apa-apa. Ia sudah menjadi lambang kepada bangsa Melayu semenjak Srivijaya malah lebih awal daripada itu. Seorang penulis namanya "Khurdes", yang menulis buku mengenai "The Indian Nice State of Southeast Asia," dengan izin, menyatakan bahawa budaya kepahlawanan bangsa-bangsa di Tenggara Asia, sudah lama. Jadi secara kebetulan keris merupakan pakaian dan juga simbol-simbol perjuangan kepada orang Melayu dalam Nusantara. Seperti mana juga pada suatu ketika, satu pedang bernama The Excalibur kepunyaan King Athur dijadikan sebagai lambang kepada mereka. Akan tetapi kita tidak boleh menjadikan keris itu sebagai perbalahan perkauman malah kita harus lihat ia sebagai satu simbol yang dengan sendirinya membawa pengertian budaya dan tidak perlu kita pertikaikan. Tuan Pengerusi [Datuk Lim Si Cheng]: Yang Berhormat Menteri, Yang Berhormat bagi Kepong. Dato' Paduka Haji Badruddin bin Amiruldin [Jerai]: Yang Berhormat bagi Kepong, saya nampak Yang Berhormat bagi Ipoh Timor suruh bercakap. Dato' Seri Utama Dr. Rais Yatim: Dia dah terkepong Yang Berhormat, bagilah... [Ketawa] Dr. Tan Seng Giaw [Kepong]: Tuan Pengerusi. Yang Berhormat bagi Jelebu. Saya tertarik kepada kenyataan tadi mengenai "The Indian Nice State of Southeast Asia" dan sebagainya. Daripada pengetahuan Yang Berhormat, dari manakah asalnya keris ini, mula-mulanya. Adakah ini berasal dari India atau dari benua yang lain dan sebagainya? Saya memang menghormati pada budaya ini, memang menghormati, tetapi saya pun berharaplah orang-orang yang pegang kuat kepada budaya ini bernilai tinggi juga dan dengan tiap-tiap hari dia ada baca kitab suci dan kitalah memanglah menyerap sedikit nilai-nilai yang terkandung di dalam Al-Quran. Sekian... [Ketawa] Dato' Seri Utama Dr. Rais Yatim: Tuan Pengerusi, buku yang saya sebutkan tadi itu semuanya boleh kita lihat dan juga ada seorang, nama dia Brian Harrison. Beliau ada menulis buku yang bertajuk "When The Kris Comes Down, The Sarung Goes Up", tapi itu dalam jenaka bukan sesuatu yang ditulis serentak atau buku yang khusus... [Ketawa] Jadi banyaklah buku boleh kita lihat. Tuan Pengerusi, saya harap soal keris kita harus damaikan. Dato' Paduka Haji Badruddin bin Amiruldin [Jerai]: Sarung comes up... [Ketawa].